En wanneer slaap die bosbokooi? | | INKEn wanneer slaap die bosbokooi? – INK
Titel: En wanneer slaap die bosbokooi?
Datum gepubliseer: 10 September 2017 Aantal woorde: 93 13 Kere gelees ♥1
Leeus brul in die nag,
In lemoenboorde (langs die Limpopo)
knal gaskanonne sporadies in die donker.
Bobbejane slaap nie.
Olifante breek bome af.
Voor ligdag roer blouape in Nyalaboomkrone.
En teen skemer is ‘n jakkals aan die draf.
Die nag is nie gemaak om in te slaap nie.
Die nag is gemaak vir wakkerlê en dink.
Verlange ontwaak in die donker –
dit weet ek nou.
En dat leeus brul in die nag,
dat grootoog uile muise jag
en dat hiënas in die duister lag.